Reuters: Foametea cuprinde Sudanul, iar cei flămânzi mănâncă pământ și frunze
Aproape cinci milioane de oameni sunt aproape de foamete, în condițiile în care războiul civil din această țară a depășit un an de zile. Oficialii din domeniul asistenței umanitare spun că părțile beligerante - armata și Forțele de Sprijin Rapid - jefuiesc ajutoarele sau le împiedică să ajungă în zonele în care foametea se instalează. Dar "cea mai mare criză a foametei din lume" atrage prea puțin atenția la nivel mondial, potrivit Reuters.